เทศบัญญัติของเทศบาลเมืองปราจีนบุรีเทศบัญญัติของเทศบาลเมืองปราจีนบุรีเรื่องควบคุมการก่อสร้างอาคาร (ฉบับที่ ๓)พ.ศ.๒๕๑๗[๑] โดยอนุมัติของรัฐมนตรีว่าการกระทรวงมหาดไทยซึ่งอาศัยอำนาจตามความในมาตรา ๑๕ แห่งพระราชบัญญัติควบคุมการก่อสร้างอาคารพุทธศักราช ๒๔๗๙ เทศบาลเมืองปราจีนบุรี ตราเทศบัญญัติไว้โดยคำแนะนำและยินยอมของสภาเทศบาลเมืองปราจีนบุรีและโดยอนุมัติของผู้ว่าราชการจังหวัดปราจีนบุรี ดังต่อไปนี้ข้อ ๑ เทศบัญญัตินี้ให้เรียกว่า เทศบัญญัติเรื่อง ควบคุมการก่อสร้างอาคาร (ฉบับที่ ๓) พ.ศ. ๒๕๑๗ข้อ ๒ให้ใช้เทศบัญญัตินี้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความใน ข้อ ๒๒ แห่งเทศบัญญัติเรื่องควบคุมการก่อสร้างอาคาร พุทธศักราช ๒๔๙๒ และให้ใช้ความต่อไปนี้แทนข้อ ๒๒อาคารที่พักอาศัย ห้องแถวหรือตึกแถวที่ใช้เป็นที่พักอาศัยด้วย ต้องมีครัวไฟอาคารซึ่งมิได้ก่อสร้างด้วยวัตถุถาวรและวัตถุทนไฟเป็นส่วนใหญ่ครัวไฟนั้นจะต้องอยู่นอกอาคารเป็นส่วนสัดต่างหากถ้าจะรวมครัวไฟไว้ในอาคารด้วยก็ได้แต่ต้องลาดพื้นบุผนังฝาเพดานครัวไฟด้วยวัตถุถาวรและทนไฟเป็นส่วนใหญ่อาคารสองชั้นที่ทำด้วยไม้หรือวัตถุไม่ทนไฟเป็นส่วนใหญ่พื้นชั้นล่างของอาคารนั้นจะสูงกว่าระดับพื้นดินเกินกว่า ๑.๐๐ เมตร ไม่ได้ข้อ ๔ ให้ยกเลิกความใน ข้อ ๒๓ แห่งเทศบัญญัติเรื่อง ควบคุมการก่อสร้างอาคาร พุทธศักราช ๒๔๙๒ และให้ใช้ความต่อไปนี้แทนข้อ ๒๓อาคารที่ปลูกสร้างเกินกว่าสองชั้นต้องใช้วัตถุถาวรและวัตถุทนไฟเป็นส่วนใหญ่และพื้นอาคารทุกชั้นต้องทำด้วยวัตถุทนไฟอาคารที่ปลูกสร้างเกินกว่าสามชั้นนอกจากมีบันไดตามปกติแล้วต้องมีทางลงหนีไฟอย่างน้อยอีกหนึ่งทางหรือตามที่คณะเทศมนตรีจะได้กำหนดให้ตามลักษณะแบบของอาคารข้อ ๕ ให้ยกเลิกความในข้อ ๒๔ แห่งเทศบัญญัติเรื่องควบคุมการก่อสร้างอาคาร พุทธศักราช ๒๔๙๒ และให้ใช้ความต่อไปนี้แทนข้อ ๒๔ ห้องแถวและตึกแถวต้องมีความกว้างจากเส้นกึ่งกลางของผนังด้านหนึ่งไปยังเส้นกึ่งกลางของผนังอีกด้านหนึ่งไม่น้อยกว่า๓.๕๐ เมตร และต้องมีประตูหรือทางให้คนเข้าออกได้ทั้งด้านหน้าและด้านหลังในกรณีที่เป็นตึกแถว ผนังต้องทำด้วยวัตถุถาวรและวัตถุทนไฟถ้าก่อด้วยอิฐหรือคอนกรีตไม่เสริมเหล็กหรือวัตถุทนไฟอย่างอื่นผนังต้องหนาไม่น้อยกว่า ๙ เซนติเมตรห้องแถวและตึกแถวซึ่งปลูกสร้างติดต่อกันเป็นแนวยาวให้มีผนังกันไฟหนาไม่น้อยกว่า ๒๐ เซนติเมตรตั้งแต่ระดับพื้นดินขึ้นไปสูงเหนือหลังคาอาคารไม่น้อยกว่า ๕๐ เซนติเมตรทุกระยะไม่เกิน ๕ ห้องและในกรณีที่ห้องแถวหรือตึกแถวดังกล่าวปลูกสร้างในที่ดินเจ้าของเดียวกันให้เว้นระยะห่างระหว่างห้องแถวหรือตึกแถวไม่น้อยกว่า ๔.๐๐ เมตรโดยไม่มีสิ่งกีดขวางและปกคลุมทุกระยะไม่เกิน ๒๐ ห้องอาคารพาณิชย์ ห้องแถว ตึกแถว โรงงานอุตสาหกรรมและอาคารสาธารณะต้องมีที่ว่างเป็นทางเดินหลังอาคารเพื่อใช้ติดต่อถึงกันโดยกันเขตให้ปรากฏกว้างไม่น้อยกว่า๒.๐๐ เมตรเว้นแต่แนวอาคารด้านหลังอยู่ติดกับทางสาธารณะแต่ถ้าทางสาธารณะนั้นกว้างไม่ถึง ๔.๐๐เมตร ต้องเว้นทางเดินด้านหลังอาคารกว้าง ๒.๐๐ เมตร จากจุดกึ่งกลางทางสาธารณะนั้นในกรณีอาคารดังกล่าวตามวรรคสามปลูกสร้างเป็นหน่วยเดียวกันอยู่มุมถนนสองสายตัดกันและแนวอาคารด้านที่อยู่ติดถนนแต่ละด้านยาวไม่เกิน ๑๕.๐๐ เมตรจะไม่มีทางเดินด้านหลังอาคารก็ได้ข้อ ๖ ให้ยกเลิกความใน ข้อ ๓๔ แห่งเทศบัญญัติเรื่อง ควบคุมการก่อสร้างอาคาร พุทธศักราช ๒๔๙๒ และให้ใช้ความต่อไปนี้แทนข้อ ๓๔ระยะดิ่งระหว่างพื้นถึงเพดานตรงยอดฝา หรือยอดผนังของอาคารตอนที่ต่ำสุดต้องไม่ต่ำกว่าที่กำหนดไว้ตามตารางต่อไปนี้ประเภทอาคารชั้นล่างตั้งแต่ชั้นสองขึ้นไปไม่มีระบบปรับอากาศมีระบบปรับอากาศ๑. อาคารที่พักอาศัย๒.๔๐ เมตร๒.๔๐ เมตร๒.๔๐ เมตร๒. อาคารพาณิชย์ โรงงานอุตสาหกรรมอาคารสาธารณะ(ก) ห้องโถง ห้องที่ทำการ ห้องเรียน ห้องอาหารรวม ห้องประกอบการค้าหรืออุตสาหกรรม ห้องเก็บสินคาหรือวัสดุอุตสาหกรรมห้องประชุม ห้องคนไข้ โรงครัว๓.๕๐ เมตร๓.๕๐ เมตร๓.๐๐ เมตร(ข) ห้องคนไข้พิเศษ ห้องพักใน โรงแรม๓.๕๐ เมตร๓.๐๐ เมตร๒.๔๐ เมตร๓. ห้องแถว ตึกแถว(ก) ห้องโถง ห้องที่ทำการ ห้องประกอบการค้า ห้องเก็บสินค้า๓.๕๐ เมตร๓.๕๐ เมตร๓.๐๐ เมตร(ข) ห้องที่ใช้พักอาศัย๓.๕๐ เมตร๓.๐๐ เมตร๒.๔๐ เมตร(ค) ครัวไฟสำหรับผู้พักอาศัย๒.๔๐ เมตร๒.๔๐ เมตร๒.๔๐ เมตร๔. อาคารเลี้ยงสัตว์คอกสัตว์พาหนะที่มีคนพักอาศัยอยู่ชั้นบน๓.๕๐ เมตร--ห้องน้ำห้องส้วม ระเบียงของอาคารต้องมีระยะดิ่งระหว่างพื้นถึงเพดานตอนที่ต่ำสุด ไม่ต่ำกว่า ๒.๐๐ เมตรโรงเก็บรถยนต์ที่มิได้ปลูกสร้างเพื่อสาธารณะต้องมีระยะดิ่งระหว่างพื้นถึงเพดานตรงยอดฝาหรือยอดผนังตอนที่ต่ำสุด ไม่ต่ำกว่า๒.๔๐ เมตรห้องในอาคารพาณิชย์ โรงงานอุตสาหกรรมอาคารสาธารณะซึ่งมีระยะดิ่งระหว่างพื้นถึงเพดานตรงยอดฝาหรือยอดผนังตอนที่ต่ำสุดตั้งแต่ ๔.๖๐เมตรขึ้นไป จะทำพื้นเพื่อประโยชน์ใช้สอยของบุคคลอีกชั้นหนึ่งในห้องนั้นก็ได้โดยพื้นดังกล่าวนั้นต้องมีเนื้อที่ไม่เกิน ๑ ใน ๓ ของเนื้อที่ห้องและระยะดิ่งระหว่างพื้นดังกล่าวถึงเพดานตรงยอดฝาหรือยอดผนังตอนที่ต่ำสุดต้องไม่ต่ำกว่า๒.๔๐ เมตร และในกรณีที่จะใช้พื้นห้องส่วนที่อยู่ใต้พื้นดังกล่าวนั้นเป็นพื้นเพื่อใช้พักอาศัยหรือเป็นทางผ่านด้วยแล้วระยะดิ่งระหว่างพื้นห้องถึงเพดานใต้พื้นดังกล่าว ต้องไม่ต่ำกว่า ๒.๔๐ เมตรข้อ ๗ ให้ยกเลิกความใน ข้อ ๓๗ แห่งเทศบัญญัติเรื่องควบคุมการก่อสร้างอาคาร พุทธศักราช ๒๔๙๒ และให้ใช้ความต่อไปนี้แทนข้อ ๓๗เตาไฟสำหรับการอุตสาหกรรม หรือการพาณิชย์ จะต้องมีผนังเตาก่อด้วยอิฐดินเผาหรืออิฐทนไฟกำบังความร้อนมิให้เกิดอันตรายไฟไหม้ส่วนอาคารที่ต่อเนื่องกับเตาและต้องตั้งอยู่ในอาคารที่ประกอบด้วยวัตถุทนไฟทั้งนี้เตาจะต้องตั้งห่างจากผนังอาคาร หรือสิ่งที่เป็นเชื้อไฟโดยรอบมีรัศมีไม่ต่ำกว่า๔.๐๐ เมตร โครงหลังคา วัตถุมุงหลังคา ปล่องระบายควันไฟและเพดานส่วนประกอบเพดานถ้ามี จะต้องเป็นวัตถุทนไฟและต้องทำปล่องระบายควันไฟมิให้ฝาหรือผนังหรือหลังคา รับความร้อนจัดโดยความสูงของปล่องต้องสูงกว่าหลังคาอาคารข้างเคียงภายในระยะโดยรอบ ๒๕.๐๐ เมตร ไม่น้อยกว่า๑.๐๐ เมตร และมีความกว้างของปล่องโดยวัดเส้นผ่าศูนย์กลางไม่น้อยกว่า ๒๐ เซนติเมตรเว้นแต่เตาไฟซึ่งมีไว้เพื่อประกอบอาหารภายในภัตตาคาร โรงแรมร้านขายอาหารหรือเครื่องดื่มข้อ ๘ ให้ยกเลิกความในข้อ ๕๖ แห่งเทศบัญญัติเรื่องควบคุมการก่อสร้างอาคาร พุทธศักราช ๒๔๙๒ และให้ใช้ความต่อไปนี้แทนข้อ ๕๖ห้ามมิให้ปลูกสร้างอาคารสูงกว่าระดับพื้นดินเกินกว่าสองเท่าของระยะจากผนังด้านหน้าของอาคารจดแนวถนนฟากตรงข้ามเว้นแต่ในกรณีอาคารตาม ข้อ ๕๗ในกรณีที่อาคารปลูกสร้างริมถนน ตรอก หรือซอยที่มีความกว้างไม่ถึง ๔.๐๐ เมตร ห้ามมิให้ปลูกสร้างอาคารใด ๆเว้นแต่จะได้ร่นแนวอาคารด้านชิดถนน ตรอก หรือซอย ให้ห่างจากศูนย์กลางของถนน ตรอกหรือซอยนั้น ๒.๐๐ เมตร จึงอนุญาตให้ปลูกสร้างได้สูงไม่เกิน ๘.๐๐ เมตรคณะเทศมนตรีมีอำนาจที่จะประกาศเขตอนุญาตให้ปลูกสร้างอาคารสูงกว่ากำหนดนี้ได้ข้อ ๙ ให้ยกเลิกความในข้อ ๕๗ แห่งเทศบัญญัติเรื่องควบคุมการก่อสร้างอาคาร พุทธศักราช ๒๔๙๒ และให้ใช้ความต่อไปนี้แทนข้อ ๕๗สำหรับอาคารหลังเดียวกันซึ่งอยู่ระหว่างถนนสองสายขนาดไม่เท่ากันอนุญาตให้ปลูกสร้างสูงได้สองเท่าของแนวถนนที่กว้างกว่าได้ทั้งหลังสำหรับอาคารหลังเดียวกันซึ่งอยู่ที่มุมถนนสองสายขนาดไม่เท่ากันอนุญาตให้ปลูกสร้างสูงสามเท่าของแนวถนนที่กว้างกว่าได้ทั้งหลังแต่อนุญาตให้สร้างได้ในระยะยาวตามถนนด้านละไม่เกิน ๑๕.๐๐ เมตร จากมุมถนนข้อ ๑๐ ให้ยกเลิกความใน ข้อ ๖๐ แห่งเทศบัญญัติเรื่องควบคุมการก่อสร้างอาคาร พุทธศักราช ๒๔๙๒ และให้ใช้ความต่อไปนี้แทนข้อ ๖๐ อาคารประเภทต่าง ๆจะต้องมีที่ว่างอันปราศจากหลังคาหรือสิ่งใดปกคลุมไม่น้อยกว่าส่วนที่กำหนดไว้ดังต่อไปนี้ก. อาคารที่พักอาศัยแต่ละหลังให้มีที่ว่างอยู่ ๔๐ใน ๑๐๐ ส่วนของพื้นที่ข. ห้องแถวหรือตึกแถวซึ่งเป็นที่อยู่อาศัยแต่ละห้องให้มีที่ว่างไว้ไม่น้อยกว่า ๓๐ ใน ๑๐๐ ส่วนของพื้นที่เฉพาะห้องแถว ตึกแถวที่ได้กันดินไว้เป็นทางเดินด้านหลังอาคารตามข้อ ๒๔ แห่งเทศบัญญัตินี้อนุญาตให้คิดรวมเนื้อที่หลังอาคารนี้เป็นที่ว่างได้อีกครึ่งหนึ่งของทางเดินหลังอาคารแต่ละห้องนั้นค. ห้องแถว ตึกแถว อาคารพาณิชย์ และอาคารสาธารณะซึ่งก่อสร้างอยู่มุมทางสาธารณะ หรือทางซึ่งมีสภาพเป็นสาธารณะกว้างไม่น้อยกว่าสายละ๑๐.๐๐ เมตร และลึกไปตามทางทั้งสองด้านไม่เกินด้านละ ๑๕.๐๐ เมตรจะไม่มีที่ว่างเลยก็ได้ หากได้กันทางเดินไว้หลังอาคารกว้างไม่น้อยกว่า ๒.๐๐ เมตรหรือก่อสร้างอยู่ริมทางสาธารณะหรือทางซึ่งมีสภาพเป็นสาธารณะสองสายขนานอยู่กว้างไม่น้อยกว่าสายละ ๑๐.๐๐ เมตรและทางขนานทั้งสองนั้นห่างจากกันไม่เกิน ๑๕.๐๐ เมตร จะไม่มีที่ว่างเลยก็ได้ง. อาคารพาณิชย์ โรงงานอุตสาหกรรมและอาคารสาธารณะ นอกจากที่กล่าวไว้แล้วใน ข้อ ค. ซึ่งไม่ได้ใช้เป็นที่พักอาศัยด้วยให้มีที่ว่างอยู่ ๑๐ ใน ๑๐๐ ส่วนของพื้นที่เว้นแต่ในกรณีพิเศษที่การระบายลมและให้แสงสว่างเหมาะสมเพียงพอแล้วคณะเทศมนตรีจะอนุญาตให้ก่อสร้างโดยมีที่ว่างน้อยกว่าที่กำหนดก็ได้แต่ถ้าใช้เป็นที่พักอาศัยด้วย ให้มีที่ว่างอยู่ ๓๐ ใน ๑๐๐ ส่วนของพื้นที่เฉพาะอาคารพาณิชย์ โรงงานอุตสาหกรรมและอาคารสาธารณะ ที่ได้กันที่ดินไว้เป็นทางเดินด้านหลังอาคารตามข้อ ๒๔แห่งเทศบัญญัตินี้อนุญาตให้คิดรวมเนื้อที่หลังอาคารนี้เป็นที่ว่างได้อีกครึ่งหนึ่งของทางเดินหลังอาคารนั้นจ. สำหรับตึกแถว อาคารพาณิชย์ หรืออาคารสาธารณะในกรณีที่มีช่องหน้าต่าง หรือประตู เปิดสู่อากาศภายนอกไม่น้อยกว่า ๒๐ ใน ๑๐๐ ส่วนของพื้นที่อาคารทุก ๆ ชั้นจะไม่มีที่ว่างเลยก็ได้ช่องหน้าต่าง ประตู ด้านที่เปิดสู่อากาศภายนอกหมายถึงช่องเปิดของผนังด้านชิดทางสาธารณะ หรือด้านที่ห่างที่ดินเอกชนสำหรับอาคารสองชั้นลงมาให้ห่างไม่น้อยกว่า ๒.๐๐ เมตรสำหรับสามชั้นขึ้นไปให้ห่างไม่น้อยกว่า ๓.๐๐ เมตรข้อ ๑๑ ให้นายกเทศมนตรีเมืองปราจีนบุรีมีหน้าที่รักษาการให้เป็นไปตามเทศบัญญัตินี้ประกาศไว้ณ วันที่ ๑๙ สิงหาคม ๒๕๑๗บ. สมใจนายกเทศมนตรีเมืองปราจีนบุรีฐิติพงษ์/ตรวจ๗พฤษภาคม ๒๕๕๑[๑] ราชกิจจานุเบกษาเล่ม ๙๑/ตอนที่ ๑๗๑/ฉบับพิเศษ หน้า ๑/๙ ตุลาคม ๒๕๑๗